Diari Oficial de la Generalitat Valenciana


Sumari del DOGV 1108, del 17-07-1989 (1989/814532)

ORDRE de 28 de juny de 1989, de la Conselleria d'Agricultura i Pesca, regulant la participació en la programació i seguiment de les actuacions a fer, a les zones agrícoles desfavorides.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/28/(2)/dof/vci/html**

### Dades del document

Número de DOGV
:   1108

Data del DOGV
:   17-07-1989

Secció del DOGV
:   DISPOSICIONS GENERALS

Número del document
:   1989/814532


Data del document
:   28-06-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 28 de juny, de 1989, de la Conselleria d'Agricultura i Pesca, per la qual es regula la participació en la programació i seguiment de les actuacions que es faran a les zones agrícoles desfavorides.  
La Directiva 86/466/CEE va incloure determinades zones de la Comunitat Valenciana, en la llista comunitària de les zones agrícoles desfavorides, segons les defineix la Directiva 75/268/CEE, a les quals convé d?estendre l?experiència de participació cooperativa dels Ajuntaments i Organitzacions Professionals Agràries, en la programació i seguiment de les actuacions de desenvolupament agrari, iniciada en 1986 per a les zones d'ordenació d'explotacions, mitjançant la creació de Juntes de Coordinació. Es pretén la consolidació de la participació i de la cooperació amb l'administració agrària valenciana dels Ajuntaments i de les OPA, en l?elaboració dels programes autonòmics concrets d'actuacions i en la planificació de les obres; així com en el seguiment de la seua execució i en l'avaluació dels seus resultats.  
Per tot açò, a proposta del Director General de Desenvolupament Agrari,  
ORDENE:  
Article primer  
A les zones, o grups de zones, indicades en l'article següent, incloses per la Directiva 86/466/CEE en la llista comunitària de les zones agrícoles desfavorides, es constituiran Comissions de Participació en la Programació i Seguiment d'Actuacions i Inversions, en matèria de desenvolupament agrari.  
Article segon  
Aquestes comissions es constituiran a les següents zones o agrupacions d'elles, a l'àmbit territorial de les quals es referiran les seues funcions:  
a) Zones d?Aridesa Interior del Baix Maestrat i de les Planes Centrals (Castelló).  
b) Zona del Palància (Castelló), d?Aridesa Interior.  
c) Zones d?Aridesa Interior de l'Alt Túria, de Requena-Utiel, d'Enguera i de la Canal (València).  
d) Zones del Vinalopó Central i Meridional (Alacant), de Limitacions Especifiques.  
Article tercer  
Són missions de les Juntes de Participació de les zones agrícoles desfavorides:  
a) Afavorir la participació activa dels habitants de les zones desfavorides, a través dels seus representants.  
b) Col·laborar amb l'administració agrària autonòmica, en l?elaboració dels programes d'actuacions i plans d'obres.  
c) Participar en l'avaluació dels resultats obtinguts, mitjançant el corresponent seguiment de les actuacions.  
Article quart  
Les Comissions tindran la següent composició:  
Tres o cinc representants dels municipis de la zona o zones agrupades, triats pels Ajuntaments, segons el número de municipis siga inferior o igual a deu, o supere aquesta xifra, receptivament.  
Un representant de cada una de les Organitzacions Professionals Agràries, amb implantació a la zona o agrupació  
Els Caps dels Serveis de la Direcció General de Desenvolupament Agrari.  
Dos representants de la Direcció Territorial que es tracte  
Les Comissions seran presidides pel Director General de Desenvolupament Agrari, i el seu vice-president serà el Director Territorial de la província.  
Article cinqué  
Les Comissions de Participació en la Programació i Seguiment d?Actuacions i Inversions a zones agrícoles desfavorides, es reuniran preceptivament cada tres mesos, amb caràcter ordinari, i amb el d'extraordinari quan les circumstàncies així ho aconsellen, segons el parer del seu president.  
Article sisé  
A les zones declarades desfavorides per limitacions específiques, per a les quals no es creen les corresponents Comissions de Participació, conformement a l'article 2n., el seguiment de les actuacions de la Direcció General de Desenvolupament Agrari es realitzarà per a cada municipi.  
DISPOSICIONS FINALS  
Primera  
Les comissions creades per aquesta disposició es constituiran en el termini d'un mes des de la publicació.  
Segona  
El Director General de Desenvolupament Agrari dictarà les resolucions que calguen, per al desplegament i aplicació de la present ordre.  
Tercera  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 28 de juny de 1989.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI